你也可以是天使3

《你也可以是天使3》，係新加坡新傳媒私人有限公司製作嘅電視劇，由鄭惠玉、方展發、蔡琦慧、陳泂江、黃思恬、陳麗貞、羅美儀、吳勁威、陳維恩同埋劉琦主演。

故事 
愛德醫院進行健康檢查，負責社區護理Community Care Team嘅APN袁斌見若君冷靜應付緊急事故，建議若君轉到社區護理，領導一個小組。若君了解咗CCT嘅工作後，欣然接受挑戰。同時，CCT亦迎來咗袁凱、英傑、曉柔等後生嘅新護士同埋啱啱調來嘅護士長夏雨恬。思彥表示對社區護理有興趣並加入CCT，同新加入嘅夏耀陽喺若君領導嘅小組之下。

當佢哋喺新嘅領域上奮鬥嘅時候，問題開始漸漸出現。若君嘅老公喺國外失踪，仲發現佢撫養咗一個患有心臟病嘅女仔。雨恬同耀陽遇見咗當年拋妻棄子嘅阿爸，始終無法原諒佢。袁斌嘅前女友病重住院，袁斌因為過去唔夠關心佢，對佢愧疚。咁多個護士可唔可以面對生活上嘅挑戰，喺各自嘅工作上發光呢？

劇集歌曲 
呢套劇嘅主題曲《守護你的善良》由陳偉聯主唱，插曲《大大的愛》由陳泂江同羅美儀合唱。

提名同獎項 
喺2019年紅星大獎入面，呢套劇入圍最佳戲劇，另外陳泂江、林慧欣同陳麗貞分別憑呢套劇入圍最佳男主角、青蘋果獎同最佳女配角；陳偉聯就憑主唱呢套劇嘅主題曲入圍最佳主題曲。不過，最後就只係得陳偉聯攞到獎。

《你也可以是天使》
 《你也可以是天使2》

星加坡電視劇